LidanRubinov/Halacha-QA huggingface dataset:
שאלה: כיבוד אבא שנטש אותי בגיל צעיר: כבוד הרב, קודם כל אתר מדהים ה יברך אתכם :) אני חיה עם אימי בארץ. אבי בחו"ל הוא ניתק את הקשר מאז שאני קטנה כיום אני בת 18. הוא לא רצה לעלות לא"י וכעת הוא מנסה ליצר קשר. דיברתי איתו כמה פעמים אבל אני מתעבת אותו כל כך, מה פתאום הוא נזכר בי אחרי הרבה שנים, לא יכולה לכבד אותו ולראות אותו בתור אב. אימי סבלה המון בגללו, אם זה השפלות. היא ניסתה שיעלה איתה וכו. אך הוא היה מאוד עקשן והוא ויתר עליי. הדמות אבהית לא הייתה חסרה לי כי אביהם של אחיי ראיתי אותו בתור אבי והוא אהב אותי כמו בתו ואני גם מעריכה אותו. את אבי המקורי אני לא מסוגלת לאהוב אני מתעבת אותו לא יכולה לשמוע אותו וזה כואב לי כי עד שה זיכה אותי בהזדמנות לדבר עם אבי הביולוגי ולא כולם זוכים להזדמנות כזו, אני מתנהגת כך אבל אני לא יכולה למנוע זאת. אני מרגישה כפוית טובה, זכות יש לי ואני לא מנצלת זאת בצורה נכונה. אני מנסה לעודד את עצמי לנסות לראות את זה בצורה יותר חיובית אבל לא מצליחה לסלוח לו. אני גם מנסה לא לשפוט אותו מאוד קשה ואני לא רוצה לפספס את כיבוד הורים שזה מצות עשה מהתורה וגם ולהתחיל לאהוב אותו ובנוסף כדאי להגיע לה יתברך צריך לכבד את שותפיו שזה אמא ואבא הגשמים. תוכל לתת לי דרכים להתמודד עם המצב שלי ולהכניע את היצר הרע שלי על הקשבה. ראש חודש טוב
תשובה: מציע לא לדחוק את הקץ. לומר לעצמך וגם לומר לאביך שאת באופן עקרוני רוצה להתגבר על המחסומים הרבים שנוצרו במשך החיים ובעתיד את תרצי להגיע למצב של התגברות ויכולת ליצור קשר אולם עתה את עדיין לא בשלה לכך. קודם תתחתני, תקימי בית, ומתוך האיתנות הזאת תזכי גם להתגבר על מערכת היחסים עם אביך. זו הדרך שלך לקיום המצווה. לסיכום: לא לבזות. להבהיר שאת באופן עקרוני בעתיד תרצי קשר אולם רק כשתרגישי שיש לך את הכוחות לכך. להבהיר זאת לאביך או בשיחה או במכתב. את יכולה לומר לו ששאלת רב וזה מה שהציעו לך לעשות.
שאלה: איסור חדש: רצוני ללכת לפי הרב אריאל שליט"א. א. מי שמגדל באדנית לא נקובה חיטה ואחרי זמן קצר הוא קוצר מבשל ושותה. לפעמים כבר יצאו גרעינים זעירים ולפעמים יש רק גבעול, האם יש אסור חדש? כי השאגת אריה, חדשות, דתולה אסור חדש ביכולת להחמיץ. ב. כנ"ל, רק שמגדלם באדמה?
תשובה: א. לפני הבאת שליש של גידול הגרעינים אין איסור חדש ב. אין איסור חדש מהתורה בעציץ לא נקוב. ג. אם מגדלים בתוך מבנה, יש עוד סיבה להתיר כי זה אינו שדה. ד אומנם אם מגדלים בעציץ לא נקוב באדמה ייתכן שיש גזרת חכמים, אך לא מצינו גזרה כזאת במפורש ומכיון שמדובר לפני הבאת שליש ובתוך מבנה - מותר.
שאלה: אמירת קדיש דרבנן לאחר שיעור: מדוע לא אומרים בישיבות קדיש דרבנן לאחר השיעור ים? והאם צריך לומר קדיש לאחר שיעור בבית הכנסת?
תשובה: על לימוד משנה ותלמוד צריך לומר בסופו קדיש דרבנן, ולכן נהוג לומר את משנת רבי חנניה בן עקשיא בסיום הלימוד. בישיבה לא מסיימים ללמוד, לאחר שיעור בבית הכנסת צריך לומר קדיש דרבנן.
שאלה: סיום צום בשקיעת החמה או בצאת הכוכבים?: סיום צום הוא בשקיעת החמה או בצאת הכוכבים? הכוונה בכלליות וגם לצומות שהם תעניות בה"ב או יום כיפור קטן. האם לצומות הללו ניתן מראש להגדיר עד שקיעת החמה? ב ו
תשובה: צום הוא עד צאת הכוכבים, דהיינו, 25 דקות אחר שקיעה. ואם קשה, אפשר להסתפק ב-20 דקות לאחר השקיעה. אם מקבלים צום שלא מן החובה, כמו יום כיפור קטן וכדומה, אפשר לקבל עד השקיעה אבל לא יחשב יום מלא אלא רק אם יסתיים בלילה. לגבי חתן וכלה לאשכנזים הנוהגים לצום ביום זה, אם עורכים חופה ביום יש דעות שאפשר לסיים את הצום לאחר החופה.
שאלה: ציצית שאין בה חוטים בשבת: האם טלית קטן שאין בו חוטים, הוא בשבת מוקצה מחמת גופו? כמו בגד שעטנז שהמ"ב ס"ק קס כותב גם לצורך גופו ומקומו יהיה אסור, ושו"ע הרב כותב שם שזה שאפשר לכסות בו כלים, זה עדין לא מוריד עליו תורת כלי.
תשובה: דין הבגד במקרה זה תלוי בייעוד שמייעד לו האדם. אם מתכוון להטיל בו ציציות, דינו כמוקצה מחמת חיסרון כיס גם קודם שהטיל. אם דעתו להשתמש בבגד זה ככיסוי רגיל לכלים וכד', אינו מוקצה כלל. בשורות טובות
שאלה: לשקר על מנת לקבל יום חופש: האם מותר לי להגיד למישהי, שאחראית עליי בשירות לאומי, שפיספסתי את האוטובוס (כאשר באמת פיספסתי אותו כי לא יצאתי בזמן מהבית והתארגנתי בכוונה לאט כדי לפספס את האוטובוס)? המטרה שלי היתה לא ללכת למקום מסויים (מעין יום כיף שאירגנו מטעם השירות במקום מסויים) ולא רציתי ללכת לשם אלא לבקש בדיעבד (בגלל שאני לא יגיע בזמן למקום) מהאחראית יום חופש על חשבון ימי החופשה שלי. האם זה נחשב ששיקרתי לה? אם זה נחשב לשקר: האם אני צריכה ללכת ולהגיד לה את הכוונה שהיתה לי? (יש לציין שלא תהיה לה תועלת לדעת את זה לאחר שעבר אותו היום כיף אלא זה יגרום לאי נעימות).
תשובה: עדיף לדבוק באמת, ובדיעבד אין טעם לומר שגרמת לאיחור ולא לגרום לכעסים. במקרה זה אמרת את האמת שאיחרת אבל לא את כל האמת. ובנוסף, אנשים שמארגנים יום כיף וגיבוש חברתי לא אוהבים שלוקחים יום חופש ביום כזה, לכן היה ראוי להשתתף. מבחינת המארגנים אין הבדל עם איחרת באמת או לא רצית לבוא, כי איחור לאוטובוס נחשב גם זילזול. אין כאן שקר, אך יש כאן אי אמירת האמת.
שאלה: שניצל טבעול שחומם במיקרוגל ובטוסטר: מה הדין אם חיממתי שניצל טבעול פרווה במיקרוגל בשרי, ואח"כ הכנסתי את השניצל לטוסטר חלבי, מה דין השניצל והטוסטר?
תשובה: אם המיקרוגל נקי, השניצל קיבל טעם מוחלש של חלב ובשר והשניצל מותר וגם הטוסטר. אם המיקרוגל לא נקי, אם במיקרוגל יש שיריים של בשר ממש הדין משתנה, השניצל הוא בשרי והטוסטר צריך הכשרה (10 דקות בחום גבוה).
שאלה: מיקרוגל עם כיסוי אחד: האם מותר לחמם במיקרוגל אחד אוכל בשרי וחלבי ורק באוכל חלבי לשים מכסה? השאלה נשאלה בהמשך לשאלה "כשרות מיקרוגל אחד"
תשובה: אפשר אולם כדאי להתרגל ולכסות את שניהם.
שאלה: ללכת לקרקס דתי: ולקרקסים כשרים כדוגמת "קרקס מדראנו" שנחשב כדתי. יש היתר ללכת לראות? השאלה נשאלה בהמשך לשאלה "האם מותר ללכת לקרקס"
תשובה: הרב התייחס לקרקס בו אין בעיה של צניעות או כל בעיה הלכתית אחרת. בברכת התורה, WWW.Yeshiva.org.il
שאלה: גדרי היתר מורה אישה לבנים: יורנו הרב, עד איזה גיל (של הילדים) מותר למורה אישה ללמד בנים בבי"ס יסודי? עד איזה גיל(של הילדים) מותר למורה לשיר בפני הילדים לצורך המקצוע? האם יש היתר למורה אישה למוזיקה שזוהי עבודתה (אם יש חשש לפיטורים מה עושים? ואם אין חשש מה עושים?) לשיר בפני הורים במסיבת סידור? מהו ההיתר? ואם עומדת לפניה אפשרות אחרת, כגון: השמעת דיסק עם קול של גברים מה עדיף? בית ספר ממ"ד שילה, אשדוד.
תשובה: עד גיל 9. במקרה של חשש פיטורים, מותר, כיוון שהיא שרה בשביל הילדים, והאבות לא חייבים להשאר. היא לא באה להופיע בפני גברים.
שאלה: ערבית בליל שבת לפני צאת הכוכבים: יש בתי כנסת שבהם מתפלל בליל שבת בעיקר ציבור מסורתי. בחלק מבתי הכנסת האלו מתחילים ערבית של ליל שבת מייד לאחר קבלת שבת, גם אם עוד לא יצאו הכוכבים, שכן לחלק מהציבור אין סבלנות להמתין לצאת הכוכבים. מצד שני, לא כל הציבור נשאר אחרי התפילה לקרוא קריאת שמע בזמנה וכנראה שחלק מהציבור אינו קורא לאחר מכן בביתו. א.האם כדאי שימתינו עד צאת הכוכבים? ב.מה דעת הרב על המצב הקיים?
תשובה: א. עדיף להמתין, למרות שחלק יעזבו, כדי לא להכשיל את אלו שישארו בכל מקרה, וכך הם לא יקראו קריאת שמע בזמנה, שהיא מצווה דאורייתא. ב. הכי טוב למשוך את קבלת שבת בשירת לכה דודי וידיד נפש, וכך יגיעו לקריאת שמע 18 דקות לאחר השקיעה, בלי חלל ריק בין קבלת שבת לערבית. כאשר יש חלל ריק, יש יותר סיכוי שחלק יעזבו.
שאלה: בילוי בפארק מים בשלושת השבועות: האם מותר ללכת לפארק מים (לדוגמא הממדיון) בשלושת השבועות?
תשובה: מאחר ואין איסור לרחוץ בשלושת השבועות אלא רק בתשעת הימים, אין איסור ללכת למקומות של מים עד לראש חודש אב. אם הדבר כרוך בסכנה, עדיף שלא ללכת. כמובן שכל זה רק כשנשמרים גדרי הצניעות.
שאלה: שימוש בכלים שלא הוטבלו: כת"ר, היש היתר הלכתי לאכול אצל אח או אחות שלא מטביל כליו? האם יש שינוי באם מדובר באב או אם? מה הדין אם המארח מעיד שנוהג להטביל רוב מניין ורוב בניין של כליו?
תשובה: לא. אבל אם מדובר באוכל מוצק שאפשר לאוכלו גם בלי הכלי, כמו תפוח, אפשר. אין שינוי בדין, אבל הבן יכול להטביל את הכלים, אפילו בלי ידיעתם, ולזכות אותם, וכך לפתור את הבעייה. הולכים אחר הרוב, כל דפריש מרובא פריש.
שאלה: אמירת קדיש דרבנן לאחר שיעור - המשך: אבל גם בישיבה מסיימים את השיעורים בזמן כלשהו, למה אז לא אומרים? וגם אם יחידים ממשיכים ללמוד, הרי זו כבר אינה חבורה. ולרוב גם בבית הכנסת יש שממשיכים ללמוד אח"כ. אמרו לי משהו בדבר שלא להרבות בקדיש, האם זה קשור לישיבה ולבית הכנסת? ושפע ברכה והצלחה. השאלה נשאלה בהמשך לשאלה "אמירת קדיש דרבנן"
תשובה: אסור להרבות בקדישים, קדיש מיותר נחשב כברכה לבטלה. אך בבית הכנסת מותר וראוי לומר קדיש דרבנן לאחר שיעור. ווכשיש אנשים שיש להם חיוב, חשוב להם לומר את הקדיש למרות שקדיש זה אינו קשור ליתומים. בפועל רק הם אומרים אותו.
שאלה: רמקולים ברחובות - המשך: הרב בהתייחסות לתשובת הרב כי במקום שנהוג להפעיל רמקולים ברכבים ברחוב - מותר הדבר, ברצוני לברר האם התשובה אמורה גם כאשר החוק אוסר זאת? ב מראש השאלה נשאלה בהמשך לשאלה "רמקולים ברחובות"
תשובה: כאשר החוק אוסר זאת, מסתמא לא מקובל באותו מקום לנהוג באופן זה.
שאלה: נגיעה בנעל   פנים כנגד פנים  בברכת כהנים: לכבוד הרב שליט"א אשאל נא שתי שאלות בהלכות ברכת כהנים: א. כהן שנטל ידיו ונגע בנעל נקיה או במקום מכוסה שבגופו שהוא נקי - ואין לו שהות ליטול שוב ידים, האם יעלה לדוכן, אם לאו? והאם בכלל בזמננו ובמקומנו שסתם נעלים נקיות הן שלא במקום הדריסה, הנוגע בנעליו צריך נטילה? ב. הנמצא כנגד הכהנים במיפלס עליון, כגון: בעזרת נשים הבנויה למעלה, האם מתברך כעין צדדין או שמא אין זה פנים כנגד פנים? ב מראש
תשובה: א. כאשר אין לו שהות ליטול ידיו ויודע שנגע רק במקומות נקיים, יכול לעלות ללא נטילה. במקרה רגיל יש ליטול ידיו קודם שיעלה. ב. יש לעיין בדבר. בשורות טובות
שאלה: טלטול קופונים בשבת: האם יש דין מוקצה לשוברים ולקופונים המקנים הנחות מפליגות ברכישת מוצרים שונים, ואם כן, איזה סוג מוקצה?
תשובה: שוברים וקופונים מוקצה מחמת גופו.
שאלה: האם תמיד מתחתנים עם הזיווג הנכון בזיווג ראשון?: יש לי חברה מסורתית שהתחתנה עם אדם שזהו לו זיווגו השלישי (הוא התגרש פעמיים). זהו לה זיווגה הראשון. כשקשה לה היא מדי פעם חושבת אולי עשתה טעות שהתחתנה איתו (בסה"כ הוא אדם ממש טוב אך קשה לה עם הילדים שלו מנישואים קודמים וגם קשה לה עם זה שהוא לא אדם רוחני ועמוק והיא כן). א. היא שואלת אותי מדי פעם אולי היא עשתה טעות שהתחתנה איתו. והאם אכן כל זיווג ראשון הוא משמיים (ארבעים יום לפני שנולדים בת קול מכרזת בת פלוני לפלוני. אולי הבת קול רק מכריזה אבל לא בטוח שבסוף מתחתנים עם מי שהיא הכריזה?). איך היא תדע אם עשתה טעות בבחירתה? והאם הקב"ה היה חלק בבחירה שלה וממילא זה משמים? ב. איך אפשר להבין את זה שאצלו זהו זיווגו השלישי ואצלה זיווג ראשון. האם זה אומר ששני הזיווגים הראשונים שלו היו טעות? ג. קשה לה עם זה שהיא רוחנית וחושבת והוא ממש לא כזה. איך אפשר לגשר על פער כזה? האם זה אומר שהם לא מתאימים? כך היא שואלת. אודה מאוד לתשובתכם
תשובה: נכון שבגמ' יש חלוקה בין זיווג ראשון לזיווג שני אולם אין לקחת את הגמ' במובן הפשטני. יש גדולים שאומרים שהיום לפעמים גם זיווג ראשון נחשב כזיווג שני  במיוחד בדורות אחרונים שלחלק גדול מהדעות אין נשמות חדשות ורוב הנשמות הם כבר היו בעולם והם באו שוב לעולם להשלים תיקונם. ויש מצבים גם הפוכים, שבהם זיווג שני הוא נחשב כמו זיווג ראשון  יש בחינה של זיווג שזה כמו הבל, הכוונה הבל אחיו של קין, שמסבירים שזה בחינה של הבל הפה, כלומר, דבר לא ממשי. גם החלוקה בגמ' בין החיבור בזיווג ראשון לזיווג שני אינם צריכים כל כך להקרין ולהשפיע על הרגשות שלנו. גם לו נניח שכל החיבור הוא כחיבור שני, שעל כך אמרו חכמים שאין מזווגים לאדם אלא לפי מעשיו, אין הכוונה שהקב"ה לא נמצא בקשר הזה ושאין השגחה פרטית בהתקשרות הזאת. העיקרון שמה' אישה לאיש נכון בין בזיווג ראשון ובין בזיווג שני. גם בנוגע להרגשה של ארבעים יום קודם הדברים אינם מסירים את האחריות האישית ואת ההשתדלות של כל אחד מאיתנו גם בזיווג ראשון. הרי חכמים כבר כתבו "על זאת יתפלל עליך כל חסיד לעת מצוא - זו אישה", כלומר, יש לעשות השתדלות בתפלה כבר מעת הילדות כדי לזכות בזיווג הראשון. לכן לא כדאי להיכנס למה שנסתר מאיתנו ולשאלות שהם מבחינתנו לאחר הפרגוד. על כך אמר דוד מלכנו " ה' לא גבה ליבי ולא רמו עיני ולא הלכתי בגדולות ובנפלאות ממני", ומסביר שם הרד"ק (תהילים, קלא, א): "בגדולות ובנפלאות ממני, בדבר האלהות. לא התפארתי בלבי שאוכל להשיג ואדע הדברים והסודות שהם נפלאות ממני לפי שכלי". העיקר הוא יראת שמים שלנו, הידיעה שאנו מאמינים בהשגחה פרטית ומשתדלים להצמיח טוב מכל מצב חיים שאנו נמצאים בו. קשר בין איש ואישה הוא מקום נפלא ליצור טוב בעולם, ליצור בית ששורה בו שכינה. הבסיס של הבית הוא לראות טוב לרצות לעשות טוב, גם לעצמך אבל לא פחות מכך טוב לאחר. הבית הוא הזדמנות לעשות חסד. קמים כל בוקר ומודים לקב"ה שיש מישהו לידי שמוכן לקבל ממני את החסד שאני רוצה לעשות. קמים בבוקר ומודים לקב"ה שיש מישהו לידי שרוצה בטובתי ורוצה לעשות עימי חסד, זהו יסוד הבית. במקום להתעסק במה שלא מתאים יוצרים את הגשר, יוצרים את ההתאמה. ההתאמה נולדת מכוח מה שמגלים את הטוב המיוחד שיש בכל אחד מבני הבית. בהצלחה.
שאלה: יציאה לטיול בצום שנדחה: השנה צום תשעה באב נדחה ליום העשירי. האם מותר לצאת לצאת לטיול (של מספר ימים) ביום י באב שחל בו צום דחוי. השאלה נשאלה בהמשך לשאלה "טיול בעשירי באב"
תשובה: ביום צום תשעה באב אין לצאת לטיול ואין להתכונן לקראתו. אפשר מיד בצאת הצום.
שאלה: שיר השירים   ברכת היוצר: הייתי בהפרשת חלה ושם לקחתי על עצמי לקרוא את שיר השירים. הבחורה שהעבירה לנו את ההרצאה אמרה לי לקרוא כל יום את שיר השירים ואני יודעת שקוראים אותו ביום שישי בכניסת השבת? האם נכון לקרוא כל יום את שיר השירים? והאם אפשר לקרוא גם בשבת? האם צריך לברך ברכת אשר יצר גם באמצע הלילה שקמים לשירותים?
תשובה: 1. ניתן לקרוא כל יום. אולם כדאי שלא לקבל את זה בנדר ולכן, אם לא התחייבת בנדר תאמרי לפני הקריאה הראשונה שאת קורת מבלי להתחייב בכך. אבל יש לדעת שאין חובה לקרוא כל יום. 2. כן.
שאלה: אכילת לחם בשבת בבוקר: האם חובה לאכול לחם בסעודת שבת בבוקר? הרבה פעמים אני עושה נטילה ואז בעצם טועמת חתיכה של המוציא ולא אוכלת לחם ואז ההתלבטות אם אני צריכה לברך המוציא. השאלה אם חייב לאכול לחם בסעודת שבת בבוקר?
תשובה: סעודה ראשונה (ליל שבת) וסעודה שנייה חובה לאכול לחם. (שו"ע רעד,ד). כדי לברך ברכת המזון מספיק כזית - מעט יותר מחצי פרוסת לחם של לחם פרוס (מהפרוסות האמצעיות). אך לסעודת שבת צריך שיעור של כביצה - מעט יותר מפרוסת לחם שלימה. אפשר לעשות קידוש ולאכול עוגה,ולדחות את הסעודה.
שאלה: שעור אכילת פרס לפי הבן איש חי: לפי פסקי הבן איש חי, שעור אכילת פרס לברכה אחרונה זה 4 או7 דקות?
תשובה: עפ"י דברי כף החיים בסימן ר"י ס"ק ח', דעת הבן איש חי היא 4 דקות עד 4 וחצי דקות לענין ברכה אחרונה.
שאלה: תפילה בלא רשות ההורים: הרב אני נערה בגיל התבגרות. קיבלתי על עצמי להתפלל כל יום 3 תפילות. לצערי, הרבה לילות שאני רוצה להתחיל להתפלל ערבית, ללמוד משהו לפני השינה תהילים, ההורים שלי אומרים לי ללכת לישון עכשיו. מה הרב מציע לעשות? לחכות שהם ילכו לישון שלא יראו ולהתפלל וללמוד? נ.ב- בזמן האחרון זה קורה הרבה פעמים. זה יכול להיות סימן מה שאני לא צריכה להתפלל ערבית?
תשובה: אם ההורים שלך מתנכלים לתפלה שלך ואינם רוצים שתתפללי אינך חייבת לשמוע להם. אם הם דואגים לבריאותך ורוצים שתלכי לישון בזמן, תארגני את זמנך בצורה שהתפלה לא תפגע ביכולת שלך ללכת לישון בזמן. התפלה באופן בסיסי אינה צריכה לקחת זמן רב. ערבית לוקחת עד רבע שעה. אם את מוסיפה תהילים ודברים נוספים, אל תעשי את זה בערב.
שאלה: להתאמן בחדר כושר: האם מותר לאישה דתיה להתאמן בחדר כושר מעורב תוך כדי שמירה על צניעות, כמובן?
תשובה: לא לגמרי אסור, אך לא מהודר ורצוי להמנע.
שאלה: חרם דרבנו גרשום בימינו : במחילה מכבוד תורתו לפני כשנה הייתי בשיעורו של הרב יצחק יוסף שליט"א ובין השאר הוא דיבר על נשיאת שתי נשים ואמר שמעיקר הדין אין איסור בימינו מבחינת חרם דרבנו גרשום כי: א.החרם היה תקף עד סוף האלף הרביעי. ב.החרם חל בזמנו רק על קהילות האשכנזים שקיבלו אותו עליהם. ושאלתי: האם יש מחלוקת בפוסקים לגבי תוקף חדר"ג? האם היום למי שאומר שהחרם תקף, איזו משמעות יש לו? השאלה נשאלה בהמשך לשאלה "חרם דרבינו גרשום בקריאת מכתבים"
תשובה: חרם דרבנו גרשום עצמו היה תקף עד סוף האלף החמישי (ולא הרביעי) בקהילות האשכנזים. לאחר סוף האלף החמישי קיבלו בקהילות אשכנז להמשיך את החרם גם לאחר סוף האלף החמישי. בשורות טובות.
שאלה: נשואים לאחיות: רציתי לשאול האם מותר להנשא לשתי אחיות (או כאשר אמא או אבא רק משוטף). ואם לא, הרי יעקב אבינו היה נשוי לרחל ולאה?
תשובה: ב"ה לפי ההלכה אסור לאדם להתחתן עם שתי אחיות, והדבר אסור מן התורה. הדבר אסור בין אם האבא משותף ובין אם האמא משותפת, אסור להם להתחתן. אכן, כל הלומד הלכה זו מתעוררת שלו שאלה, כיצד זה יעקב אבינו שהיה צדיק גדול, וקיים את כל התורה, בכל זאת נשא שתי נשים? שאלה זו העלו פרשנים רבים, ותשובות רבות ענו עליה. כמובן שלא אוכל להאריך ולכתוב את כל התשובות, אך פטור לא כלום אי אפשר, ולכן אכתוב לך רק תשובה אחת בתקווה שהיא תספק את מבוקשך. אף שכתוב שאבות קיימו את כל התורה, ודאי שקיומם לא היה כמו הקיום שלנו. אנו מקיימים את התורה כי כך אנו מצווים, ה' חייב אותנו, ואנו חייבים לעשות זאת בכל אופן, לא משנה מהם השיקולים האישיים שלנו, מה אנו מעדיפים ומה אנו חושבים. אנו מחוייבים לשמוע לדבר ה' אלינו, ולעשות אותו מתוך ענווה וקבלת עול מלכות שמים עלינו. לעומתנו, האבות היו לפני שניתנה התורה לעם ישראל, הם לא היו מחוייבים לשמור את התורה. כל השמירה של התורה על ידי האבות היה מרצון, מתוך אי חיוב. כשאדם עושה דברים חשובים בלי חיוב, בהחלט שייך לפעמים לערב שיקולים אחרים, מתי לעשות ומתי לא לעשות. לכן, יעקב אבינו עליו ה ידע שיש לו תפקיד חשוב מאוד בעולם, להביא לעולם את עם ישראל, את שנים עשר השבטים, וזהו יעוד חשוב מאוד, שלמענו צריכים למסור את הנפש, למענו צריכים לעשות המון המון. כדי לממש יעוד זה מבין יעקב אבינו שאין לו דרך אלא על ידי לשאת שתי אחיות, ואז מבין יעקב, שהואיל ואין הוא אסור מהדין לשאת שתי אחיות, כאן צריך הוא לחרוג ממנהגו הגדול והחשוב, ולשאת את רחל ואת לאה אף שהן שתי אחיות. ההגדרה ההלכתית וההנהגתית שאנו לומדים מתשובה זו חשובה מאוד מאוד. יש אנשים שבוחרים לעשות דברים רק אם הם "מתחברים" אלהם, רק אם הם מרגישים שזה מתאים להם, ורק אם לא קשה להם. חשוב לדעת שיש מקום לגישות שונות רק כשמדובר בדברים שאדם לא מחוייב בהם, אך בדבר שהם חובה על האדם, בהם האדם צריך לבטל את המחשבות האישיות שלו ולשעבד את עצמו לדבר ה' אליו. הענווה הזו מרוממת את האדם מאוד מאוד, ומגדלת אותו להיות עובד ה' אמיתי וקשור הרבה יותר לה'. ושוב, סליחה שאני מקצר ואינני נכנס לפרשנים אחרים אף שהם האריכו בכך והרחיבו בדברים יפים וחשובים, ואת לחכם ויחכם עוד. הרב יצחק גרינבלט.
שאלה: לצאת לחופש על חשבון לימוד תורה של הבן: אני אמא לשמונה ילדים, הסתיימה לה שנת הלימודים כאשר אני ובעלי עבדנו מאד קשה השנה וכעת ניתן לנו לקחת חופש למשך שלושה ימים, האופציה הטובה לי ולשאר ילדי זה שהבן הגדול שלנו שלומד בישיבה גבוהה יבוא לשמור על אחיו. א. האם זה ר לבקש זאת ממנו? ב. האם הוא צריך להעתר לבקשתינו?
תשובה: שאלה זו מורכבת מנושאים הלכתיים וחינוכיים, ולכן אני כותב בקוים כלליים: א. חופשת ההורים הינה הכרחית להתמודד מול שחיקה ויש חשיבות ליציאה לחופשה זוגית בנוסף לחופשה המשפחתית. ב. מאידך, הלימוד בישיבה, הבנוי על מחוייבות אישית למסגרת ולחברותא ובהיותה ללא בחינות דורשת יותר משמעת עצמית. תלמידים צעירים מרגישים על עצמם את הביטוי 'אם תעזבני יום יומיים אעזבך'. ג. מאידך, יש לילדים מחוייבות למשפחה ולמצוות כיבוד אב ואם, ולימוד התורה הוא על מנת לעשות. אם ההורים היו מבקשים שלא ילמד תורה, אינו צריך לשמוע לקול ההורים אך לשלושה ימים לכאורה מחוייב. אך ישנו מושג בהלכות כיבוד הורים, שההורים לא יכבידו על ילדיהם שלא להכשילם, ובדורנו דברים פעוטים מאלה יכולים להוות הכבדה. לסיכום: אפשר לבקש אך עצתי לחלק את הנטל. לבקש יום או שיגיע לארוחת ערב וישאר בלילות (תלוי במרחקים). לא הייתי מעמיס את המטלה במלואה על הבן. בשולי הדברים: 1. הדברים נכתבו מתוך הבנה שיש קושי לצאת לחופשה לאחר תשעה באב. 2. בן גדול לומד בישיבה מהווה דוגמא אישית לאחיו הצעירים, ובכך אתם יכולים להיות מאושרים.
שאלה: עליה להר הבית עם סנדלי "שורש": האם לדעת הרב מותר לעלות להר הבית עם סנדלי "שורש" שהולכים בהם ביום-יום?
תשובה: לכתחילה לא ראוי. הסיבה שהולכים יחפים בהר הבית, כדי לא להגיע עם נעליים שבהם הוא דורך בכל מיני מקומות שלא ידרוך עליהם כשהוא יחף. מצד זה, סנדלי שורש הם כמו נעלים. ביום כיפור, מה שהוא לא מעור לא נחשב נעל.
שאלה: חרקים ב"חרשוף": האם יש בעיית חרקים ב "חרשוף" (גבעול של הארטישוק)?
תשובה: וברכת ד' יש בעיות חרקים בחרשוף. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הכנה לחיים - כל החיים: למה אנחנו כל החיים רק מכינים אותנו לחיים? אני רוצה לעשות משהו מעבר לזה. שאני ירגיש שאני עושה משהו טוב בחיים.
תשובה: ב"ה לך. קראתי את שאלתך ומאוד מאוד הבנתי אותך. כל אחד מאיתנו רוצה לעשות משהו משמעותי בחיים שלו, להצליח במשהו גדול, לעשות משהו גדול באמת ומרשים באמת. הרצון להרגיש שעושים משהו טוב בחיים הוא מאוד טבעי. אך חשוב לדעת נקודה מאוד מאוד חשובה. כל אחד בא לעולם כדי למלא תפקיד מסויים, תפקיד שהוא נברא במיוחד בשבילו. כל התכונות שלו, כל היכולות שלו וכל התנאים שאיתם הוא בא לעולם באו כדי לעזור לו לעשות את התפקיד שלו בעולם. לפעמים לוקח לאדם שנים רבות עד שהוא יודע את התפקיד שלו, אך חשוב לדעת שכל מה שהאדם עושה הוא חלק משמעותי בהכנה שלו לתפקיד, משהו שרק על ידו יוכל האדם באמת לעשות את התפקיד שלו. תוך כדי ההכשרה שלנו לאותו התפקיד החשוב, שרק או נהיה מסוגלים לעשות אותו, אנו עושים המון המון דברים טובים. אנו עושים מצוות חשובות, הן מצוות של בן אדם למקום ובין מצוות של בין אדם לחבירו. אנו זוכים להתקדם רוחנית, לבנות בנו קומות רוחניות, ולזכות לפתח את הקשר עם אבינו שבשמים. על כל הדברים שאנו עושים בעולם אנו זוכים לשכר, ולכל מעשה שלנו יש משמעות עצומה. מלבד זאת כמובן שיש את היעוד בעולם. לפעמים היעוד הוא משהו פשוט ואפרורי במשהו, לפי מבטינו הפשוט, אך באמת הוא חשוב מאוד ורק אם אנו נוכל להגביה את המבטל שלנו נדע לראות את המיוחדות של הדברים האלו. דבר שחשוב לדעת הוא, שאם אדם גמר את התפקיד שלו בעולם, הוא לא ממשיך לחיות בעולם, כי אין לו סיבה, ולכן כל האנשים שחיים איתנו הם אנשים שלא גמרו את התפקיד שלהם בעולם, ואנו זוכים להיות חלק מהם, להיות מאלו שזוכים להתקדם, ולהיות מאלו שנמצאים בדרך. זו זכות להיות בדרך, וזו מעלה גדולה מאוד. אשמח לעזור לך בדרך שלך, לכוון ולהדריך, להפנות ולנעות. עלי והצליחי ואל תתני למחשבות כאלו או אחרות להרוס את חדוות הבניה שלך. הרב יצחק גרינבלט.
שאלה: פסלים לנוי הנמצאים במחסן: יש לנו בבית בתוך המחסן שתי פסלי חרסינה. אחת של אדם ואחת של פיל. אני משער לעצמי שמעולם לא השתחוו להם או עבדו אותם כי אלו פסלים לנוי. מה דינם לעניין: "לא ידבק בך מאומה מן החרם"?
תשובה: כיום אין חשש לפסלי עבודה זרה, כיוון שבד"כ הם לנוי.
שאלה: מתן סכום כסף לצורך מסחר וחלוקת הרווחים האם דין ריבית: הנני עוסק במסחר ולאחרונה היה לי מצב של חוסר מזומנים על מנת להמשיך לסחור. אבי סיפר לי שהוא מתכוון להפקיד סכום מסויים בפק"מ, שכידוע נושא רווחים קטנים מאד. הצעתי לו להפקיד אצלי את הכסף ולהתחלק ברווחים שאסחור בו. האם יש כאן חשש שהנני מכשיל אותו בהלואה בריבית? ב מראש על התשובה
תשובה: על מי מוטלת האחריות על ההפסדים?
שאלה: אלהי נשמה והמעביר שינה: אדם שהיה ער כל הלילה אך ישן ביום לפני - לגבי ברכות התורה מבואר במשנה ברורה שמועילה השינה ביום לכולי עלמא ויוכל לברך בבוקר ברכות התורה. מה הדין לגבי אלהי נשמה והמעביר שינה - האם ייצא ע"י אחר או שבמקרה זה יוכל לברך בעצמו?
תשובה: לגבי ברכת התורה, מברך מדין ספיק ספיקא לחיוב או לזכות. יש דעה שמברך כל יום, גם אם לא ישן בלילה, ויש דעה שמברך אחרי שינה, גם בשנת יום. יש אפשרות שההלכה היא שכל בוקר מברך גם אם לא ישן, ואם לא, כיוון שישן בצהרים בכל מקרה צריך לברך. אלהי נשמה והמעביר שינה, הם ספק, ולכן לא יברך.
שאלה: לשמור על פאות הראש והזקן: האם תוכלו לעזור לי להבין את ההלכות בנושא פיאות הראש ופיאות הזקן. עד היום לא הקפדתי בנושא וגם אני מבולבל ממה נדרש לעשות על מנת לקיים את ההלכה בנושא. האם עליי להקפיד לא להתגלח באיזור או לא לבקש מהספר לא לספר את שערות הראש שם או שניהם? אני מעדות המזרח, אם זה משנה, ואינני מעוניין בשלב זה בחומרות.
תשובה: כתוב בתורה: "לא תקיפו פאת ראשכם ולא תשחיתו פאת זקנך". הסברים רבים ניתנו לאיסור זה, יש שהסבירו משום שכוהני עבודה זרה היו הולכים כך (מורה נבוכים חלק ג) ויש הסברים האחרים. איסור זה הוא נכתב מפורש בתורה ולא חומרה. ולכן המסתפר קצוץ נדרש להשאיר בין 3-5 מ"מ (לפחות מספר 3 במכונה) על מנת שבפאות, המתחילות מעל האוזן (בקו דמיוני מהפוני) ועד לאחר העצם הנמצאת בפנים באמצע האוזן, ישאר השיער בגודל המוזכר. וכן קיים איסור השחתת הזקן בתער (בסכין) אבל אפשר במכונת גילוח. הלכה זו לספרדים ואשכנזים כאחד. תזכה למצוות, ותהיה ברכת ה' בדרכך.
שאלה: קנית דירה בחו"ל להשקעה: הרב! האם ישנה בעיה בקנית דירה בחו"ל(ארה"ב) להשקעה( מקבל תשואה גבוהה ביחס לדירה בארץ בערך פי 2)? כמה בעיות התעוררו לי,ואשמח לדעת אם אולי ישנם בעיות שונות שלא חשבתי עליהם? א. מובא בשו"ע יו"ד קנ"א האיסור להשכיר לעע"ז,והרמ"א שם הקל,מה הדין למעשה? (אני אשכנזי) ב. האם בעניני ע"ז מן הראוי להחמיר יותר? (אסור הנאה בכ"ש,ועוד התורה כולה באה להלחם נגד ע"ז) ג. הנכס המדובר בארה"ב ויתכן שיושכר לנוצרי,האם צריך לדאוג להשתדל שלא יושכר לנוצרי? מה קורה אם א"א?(הן מצד חוקי המדינה א"א לדעת אמונותו של האדם וכד ) ד. האם זה משנה אם אני לא יודע למי זה מושכר או לחלופין אם יש לי הסכם עם החברה שמנהלת את השכירות שגם במקרה שאין שוכר בדירה הם מתחיבים לי על סכום קבוע ה. מצד כסף שמושקע בחו"ל ולא בארץ? ב מראש
תשובה: מותר לקנות בשביל עסקים, כמו שמותר לייצא לחו"ל. לא נראה שיש בעייה, הם לא מכניסים ממש עבודה זרה לבית. בחו"ל גם אין בעייה מצד לא תחונם.
שאלה: כשרות צבע מאכל טטרזין: האם צבע מאכל טרטזין הוא כשר מלכתחילה ומתאים גם למי שמקפיד לאכול מהדרין או שהוא מותר רק בדיעבד ומתאים רק למי שלא מקפיד על מהדרין?
תשובה: ב"ה שלו-ם וברכה, טראטזין E102 כשר. אולם יש הטוענין שהוא לא בריא כאשר אוכלים ממנו כמות גדולה. הרב חגי בר גיורא
שאלה: ללכת לחוף מעורב בלבוש מלא: הייתי היום עם חברות שלי בים מעורב. ממש לא נכנסו כי ברור לנו שזה אסור. וגם כמובן היינו בלבוש מלא. אלא סתם ישבנו ונחנו לנו על החוף, דיברנו ונהנינו מהנוף של הים. הייתה לי הרגשה קצת לא נוחה לשבת להיות ולראות את כל האנשים שם בבגדי ים. האם זה ר לעשות דבר כזה? כלומר ללכת לחוף מעורב, לא חלילה בשביל לשחות, אלא כדי להינות בחוף וזה? ותזכו למצוות
תשובה: ! הרגשת אי נוחות היא בריאה. נכון ששמרתן את הלכות הצניעות אבל ראוי שההנאה בימי החופש תהיה בצורה הראויה, והימצאות בנות בחוף מעורב זה להתרגל למציאות לא בריאה. בוודאי שאין לשחות בחוף לא מאושר, על מנת לשמור הצניעות ולא להסתכן.
שאלה: תקשורת ועיתונות: האם לאתר חדשות מותר לכתוב כותרות שבעצם נותנות פרשנות למתרחש ועל ידי כך קיים סיכוי סביר שהכותרת כלל אינה משקפת את המציאות ואולי אפילו שקרית? האם זה לגיטימי בהנחה שאתר החדשות מספק לקוראיו את מה שהם מעוניינים לשמוע או שמא זה אסור ויש בזה גניבת דעת ואי-אמת? למשל, כאשר איש ציבור מתבטא באמירה כללית על אנשים שעשו מעשה מסויים ולא פירש כוונתו. בלא מעט מקרים, אתרי החדשות מחליטים שהם מבינים במה מדובר ומפרסמים בשמו אמירות שונות. האם זה מותר?
תשובה: השאלה מהי מטרתם. לפעמים העיתונאים לוקחים חלקי משפטים ומוציאים אותם מהקשרם. בכל פעם שיש לעיתונאים כוונות נסתרות, הן לטוב והן למוטב, ברור שזו לא דרכה של תורה ואין לעשות דבר כזה.